***My World 2.0*** je album kanadskog pop pjevača Justina Biebera izdan 19. ožujka 2010. godine u izdanju Island Recordsa. To je ujedno i druga polovica njegovog debitantskog albuma, dok je prva polovica naziva *My World* izdana 17. studenog 2009. Bieber je na ovom albumu radio s istim producentima koji su s njim surađivali na prvom dijelu albuma uključujući Tricky Stewarta, The-Dream-a i Midi Mafia. Ova polovica albuma sadrži više R&B zvuka nego prva.

Pozadina i suradnje
-------------------

U intervjuu za Billboard 2009. godine Bieber je rekao da ljudi ne žele čekati godinu ili više da bi lansirao nove pjesme te je odlučio album podijeliti u dva dijela.  Izjavio je da želi u drugoj polovici albuma pokazati svoje glasovne mogućnosti uz više R&B zvuka.  Krajem 2009. Bieber je krenuo sa snimanjem albuma u suradnji s producentima The-Dreamom i Trickyjem Stewartom. Na albumu se kao gosti pojavljuju reper Ludacris ("Baby") i mlada pop pjevačica Jessica Jarrell ("Overboard").

Uspjeh albuma
-------------

Album je debitirao na prvom mjestu Billboard 200 albuma u SAD-u, prodavši 283.000 kopija u prvom tjednu. Bieber je tako ušao u povijest kao najmlađi umjetnik koji je zauzeo prvo mjesto albuma u SAD-u poslije Steviea Wondera 1963. godine. Sljedeći tjedan album je pao na drugo mjesto iako se prodao u 3 % više primjeraka nego u prvom tjednu, čak 291.000. Tako je Bieber postao jedini umjetnik nakon Beatlesa koji je debitirao na prvom mjestu, prodavši više primjeraka u drugom tjednu prodaje. Zatim se album vratio na prvo mjesto u trećem tjednu prodaje sa 102.000 primjeraka, sveukupno prodavši 590.000. U četvrtom tjednu prodaje album je i dalje držao prvo mjesto, prodavši 92.000 primjeraka, sveukupno 790.000 primjeraka. U petom tjednu album je pao na treće mjesto sa 81.000 kopija. U osmom tjednu prodaje album se ponovno vratio na prvo mjesto prodavši 60.000 primjeraka, te ostao broj jedan još jedan tjedan prodavši 62.000. Album se sveukupno prodao u više od milijun primjeraka u SAD-u. Prvo mjesto je također zauzeo i u njegovoj domovini Kanadi, zatim Novom Zelandu, Australiji, Španjolskoj i Irskoj.[*nedostaje referenca*]

Kritički osvrt
--------------

Albumu su uglavnom dodjeljene pozitivne kritike, dobivši 68 bodova od mogućih 100 prema magazinu Metacritic.  Andy Kellman iz Allmusica je album ocijenio s četiri zvijezde od mogućih pet, opisavši ga kao *album R&B i pop zvuka, sa dirljivim baladama koje imaju dovoljno* mi-protiv- svijeta *tinejdžerskih ljubavnih i dramatičnih situacija.*. Leah Greenblatt iz Entertainment Weeklyja je dala albumu ocjenu B, počevši kako *album neće utjecati na odrasle osobe kao na njegovu ciljanu publiku*, zatim je dodala kako joj se sviđa Bieberov *R&B stil* koji ju podsjeća na *Justina Timberlakea i Ushera u mladim danima*. Pjesmu "U Smile" je navela kao najbolju te je dodala kako se *ispod te kose krije pravi talent*.

Singlovi
--------

* "Baby"(feat. Ludacris) je prvi singl s albuma izdan 18. siječnja 2010. Pjesma je postigla najveći uspjeh do sada, zauzimajući 3. mjesto u Kanadi i 5. u SAD-u. Također je ušla u top deset u pet drugih država.
* "Somebody to Love (Remix)" (feat. Usher) je izdana kao drugi singl 20. travnja 2010. te je ušla u top dvadeset većine država u kojim je bila izdana.
* "U Smile" je prvotno bila izdana kao drugi digitalni singl, ali je u kolovozu 2010. izdana kao službeni singl.

### Digitalni singlovi

* "Never Let You Go" je prvi digitalni singl sa albuma, izdan 2. ožujka 2010. Pjesma je debitirala na četrnaestom i dvadeset i prvom mjestu u Kanadi i SAD-u. Za pjesmu je također snimljen i videospot na Bahamima početkom 2010. Prvo se mislilo da je to drugi singl s albuma, ali je iz nepoznatih razloga zamijenjen sa "Somebody to Love".

Popis pjesama
-------------

1. "Baby" (feat. Ludacris) - 3:36
2. "Somebody to Love" - 3:42
3. "Stuck in the Moment" - 3:43
4. "U Smile" - 3:17
5. "Runaway Love" - 3:33
6. "Never Let You Go" - 4:26
7. "Overboard" (Feat. Jessica Jarrell) - 4:11
8. "Eenie Meenie" (Feat. Sean Kingston) - 3:23
9. "Up" - 3:55
10. "That Should Be Me" - 3:53

Bonus pjesme:

1. "Kiss & Tell" (bonus pjesma na iTunesu i u Japanu) - 3:29
2. "Where Are You Now" (bonus pjesma u Wal-Martu, Australiji i Japanu) - 4:27

Izvori
------

1. ↑   Bieber za Billboard.com o podijeli albuma u dva dijela
2. ↑  „Bieber o novom albumu za Houston Chronicle". Arhivirano iz originala na datum 2012-07-08. Pristupljeno 2010-11-28.
3. ↑  Keith Caulfield. „Justin Bieber Tops Billboard 200 With ‘My World 2.0’".
4. ↑   Justin Bieber - "My World 2.0" - Metacritic
5. ↑   Justin Bieber - "My World 2.0" - Allmusic
6. ↑  „Justin Bieber, My World 2.0 ocjena - Entertainment Weekly". Arhivirano iz originala na datum 2010-07-29. Pristupljeno 2010-11-28.

| * p
* r
* u
Justin Bieber |
| --- |
| Albumi | *My World* - "EP"/"2.0" • "Under the Mistletoe" • "Believe" • "Purpose" • "Changes" • "Justice" |
| Singlice | "One Time" • "One Less Lonely Girl" • "Baby" • "Somebody to Love"  • "U Smile"  • "Pray"  • "Never Say Never" |
| Ostale pjesme | "Love Me" • "Favorite Girl"  • "Down to Earth"  • "First Dance"  • "Never Let You Go"  • That Should Be Me" |
| Singlice na kojima je ukljucen | "We Are the World: 25 For Haiti" • "Wavin' Flag" • "Eeenie Meenie"  • "Next 2 You" |
| Turneje | Fearless Tour  • Urban Behiover Tour  • My World Tour |
| Filmovi | School Gyrls  • Justin Bieber: Never Say Never |
| Srodno | Scooter Braun  • Usher • Island Records • RBMG • "Comeback" |